Diari Oficial de la Generalitat Valenciana


Sumari del DOGV 2482, del 03-04-1995 (1995/834299)

ORDRE de 27 de març 1995, de la Conselleria de Medi Ambient, per la qual es convoquen ajudes per a activitats realitzades per organitzacions ecologistes.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/27/(1)/dof/vci/html**

### Dades del document

Número de DOGV
:   2482

Data del DOGV
:   03-04-1995

Secció del DOGV
:   DISPOSICIONS GENERALS

Número del document
:   1995/834299


Data del document
:   27-03-1995

Organisme emissor
:   Conselleria de Medi Ambient

Tipus de document
:   Ordre

ORDRE de 27 de març 1995, de la Conselleria de Medi Ambient, per la qual es convoquen ajudes per a activitats realitzades per organitzacions ecologistes.   
La Constitució espanyola reconeix el dret de tots els ciutadans a gaudir d'un medi ambient adequat per al desenvolupament de la persona, com també la responsabilitat dels poders públics pel que fa a la utilització racional de tots els recursos naturals, a fi de protegir i millorar la qualitat de vida i defendre i restaurar el medi ambient. Així mateix, estableix l'obligació dels poders públics de facilitar la participació de tots els ciutadans en la vida política, econòmica, cultural i social, i garanteix especialment la protecció de l'exercici del dret d'associació. D'altra banda, la Generalitat Valenciana desenvolupa una política adreçada a l'adquisició per part de la societat d'hàbits i actituds que permeten un gaudi del medi ambient respectuós amb aquest, i que a més, contribuesquen a la seua millor conservació i regeneració. Al mateix temps, s'ha convertit en objectiu prioritari per a distintes associacions i entitats, la realització d'activitats que contribuesquen a la millora del medi natural i a la protecció i el gaudi ordenat d'aquest. Aquesta convergència de finalitats encaixa en l'ànim de cooperació entre els poders públics i la societat per a assolir les solucions més adequades als problemes ambientals. Valorat l'interès social de les activitats de les organitzacions ecologistes, i perquè la cooperació entre aquestes i l'administració siga possible, la Conselleria de Medi Ambient té el propòsit de donar-los suport, establint ajudes per al desenvolupament dels seus fins.  
Per tot això, d'acord amb les facultats que m'atribueix l'article 35 de la Llei 5/1983, com també l'article 47 del text refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991,  
DISPOSE:  
Article primer. Objecte  
Constitueix l'objecte d'aquesta ordre, la convocatòria per a la concessió d'ajudes adreçades a la realització d'activitats realitzades per les organitzacions ecologistes. Les esmentades ajudes seran concedides a càrrec de la línia pressupostària 1516, capítol IV, del programa 442.20, dels pressupostos de la Generalitat Valenciana per a l'exercici 1995 fins a l'import de 9.500.000 de pessetes, quantia ampliable a l'import aprovat per la Llei de Pressupostos de la Generalitat Valenciana per a l'exercici 1995.  
Article segon. Beneficiaris  
Podran sol·licitar aquestes ajudes les organitzacions ecologistes que realitzen activitats relacionades amb el medi ambient, d'acord amb les normes fundacionals que tinguen, si així ho estableixen de manera expressa, o amb acreditació documental suficient quan aquell extrem no figure entre els seus fins de manera explícita.  
Article tercer. Activitats subvencionades  
Les subvencions es destinaran al finançament de les despeses de funcionament, com ara les ocasionades per l'adquisició de béns fungibles, contractació de serveis o subministraments de caràcter habitual i periòdic, o qualsevol altre de naturalesa anàloga, sempre que tinguen com a causa la realització d'activitats relacionades amb el medi ambient, realitzades per les entitats a què fa referència l'article segon d'aquesta ordre, o siguen imprescindibles per al sosteniment de l'organització durant l'any 1995.  
L'import de les subvencions regulades en aquesta ordre, en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
Article quart. Instàncies i documentació  
Les sol·licituds d'ajuda s'hauran de presentar en un model normalitzat, d'acord amb l'annex I, i s'hi hauran d'adjuntar els documents següents:  
a) Els que acrediten la constitució legal de l'organització, i els seus estatuts.  
b) Fotocòpia compulsada del NIF o CIF del sol·licitant.  
c) Autorització de l'entitat sol·licitant a la persona que la representa.  
d) Certificat original expedit per la tresoreria territorial de la Seguretat Social d'estar al corrent de les obligacions de la Seguretat Social o, si escau, d'estar-ne exempts, en les formes previstes en l'Ordre de 7 de gener de 1991, de la Conselleria d'Economia i Hisenda, sobre justificació del compliment d'aquestes obligacions.  
e) Certificat original expedient per l'Agència Tributària d'estar al corrent de les obligacions fiscals o, si escau, d'estar-ne exempts, en les formes previstes en l'Ordre de 7 de gener de 1991, de la Conselleria d'Economia i Hisenda, sobre justificació del compliment d'aquestes obligacions.  
f) Imprès d'altra de tercers per a pagaments de la Generalitat Valenciana, d'acord amb l'annex II, en cas de no figurar en el Registre de Tercers de la Conselleria d'Economia i Hisenda.  
g) Documentació que acredite la realització habitual d'activitats relacionades amb el medi ambient quan aquest punt no s'incloga en els estatuts de l'entitat o l'associació sol·licitant.  
h) Memòria de les activitats realitzades per l'entitat sol·licitant durant l'exercici 1994, acompanyada de tota la documentació que acredite l'efectiva execució, i també de tota aquella que permeta a la comissió avaluadora aplicar els criteris de selecció de s'indiquen en l'article setè d'aquesta ordre.  
i) Així mateix, hauran de presentar una declaració de les ajudes que hagen rebut per al mateix fi de qualsevol altra administració o ens públic o privat, segons l'annex III.  
Article cinquè. Termini i lloc de presentació  
Les instàncies, juntament amb la documentació requerida en l'article anterior, s'hauran de presentar en el termini d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
Les sol·licituds d'ajudes hauran d'adreçar-se al conseller de Medi Ambient, i hauran de presentar-se al Registre General de la Conselleria de Medi Ambient, situat al carrer de l'Arquitecte Alfaro, núm. 39, 46556 de València; als serveis territorials de la Conselleria de les províncies d'Alacant, Castelló i València, i als centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Article sisè. Comissió avaluadora  
La selecció de les sol·licituds, la farà una comissió la presidència de la qual serà exercida pel secretari general de la Conselleria de Medi Ambient o la persona a la qual delegue per a aquest fi, i la secretaria, per un funcionari destinat en la Secretaria General Administrativa d'aquesta. La resta de la comissió la integraran tres vocals, designats per cadascuna de les direccions generals de la Conselleria de Medi Ambient.  
Aquesta comissió elevarà la corresponent proposta de concessió d'ajudes al conseller de Medi Ambient, la resolució definitiva del qual es publicarà en el Diari Oficial de la Generalitat Valenciana i es notificarà a les persones interessades.  
Una vegada instruit el procediment, i immediatament abans de redactar la proposta de resolució, es notificarà als interessats per tal que, en un termini de quinze dies comptadors a partir de la recepció de la notificació, al·leguen i presenten els documents i justificacions que consideren pertinents.  
Article setè. Criteris d'avaluació  
S'aplicaran els criteris de selecció següents:  
- Incidència en el medi natural de les activitats reflectides en la memòria a què fa referència l'apartat h) de l'article quart.  
- Nombre de beneficiaris de les activitats realitzades en l'exercici anterior per l'organització que sol·licita les ajudes.  
- Grau d'implantació social de l'organització, determinat pel nombre de membres que la integren i, si escau, de simpatitzants declarats.  
- Pertinença a l'organització de persones de reconegut prestigi en l'àmbit de la defensa de la natura o de la difusió dels valors ambientals, o participació d'aquestes persones en les seues activitats.  
- Valoració de la viabilitat tècnica i econòmica, i també de la utilitat pública i l'interès social, de les activitats que es realitzaran durant aquest exercici.  
Article vuitè. Termini de resolució  
Passats tres mesos des de l'endemà de l'acabament del termini per a la presentació de sol·licituds sense que hi haja resolució expressa, aquestes s'entendran desestimades.  
Contra la resolució per la qual s'atorguen o deneguen les ajudes sol·licitades, els interessats podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, segons que disposen els articles 58 i següents de la Llei de la Jurisdicció Contenciosa Administrativa de 27 de desembre de 1956.  
Article novè. Obligacions dels beneficiaris  
Els beneficiaris quedaran obligats al compliment de les condicions establertes en la resolució de concessió de la subvenció. L'incompliment d'aquestes condicions podrà donar lloc a l'anul·lació o la reducció dels beneficis concedits i, si escau, al reintegrament de les quantitats que corresponguen.  
Article desè. Justificació del pagament  
Per al cobrament de les ajudes, els beneficiaris hauran de presentar una memòria descriptiva de l'activitat realitzada i els documents acreditatius de les despeses ocasionades en l'execució de les activitats abans del 15 de novembre d'aquest exercici.  
Així mateix, hauran de presentar una declaració de les ajudes que per a la mateixa finalitat hagen rebut de qualsevol altra administració o ens públic o privat, segons l'annex III d'aquesta ordre.  
Article onze  
En tot allò no regulat en aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, com també en la Llei 13/1994, de 31 de desembre, de Pressupostos de la Generalitat Valenciana per a l'exercici 1995, i la normativa que la desenvolupa.  
DISPOSICIONS FINALS  
Primera  
S'autoritza el secretari general de la Conselleria de Medi Ambient a dictar, dins de l'àmbit de les seues competències, les resolucions que requeresquen l'aplicació i el desplegament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 27 de març de 1995  
El conseller de Medi Ambient,  
EMèRIT BONO I MARTíNEZ  
ANNEX I  
Sol·licitud d'ajudes per a activitats realitzades per organitzacions ecologistes  
Ordre de 27 de març de 1995  
Sol·licitant  
Denominació de l'organització:  
NIF:  
Número de la Seguretat Social:  
Adreça:  
Població:  
Codi postal:  
Província:  
Telèfon:  
Representant  
Primer cognom:  
Segon cognom:  
Nom:  
NIF/CIF:  
Adreça:  
Població:  
Codi postal:  
Província:  
En representació de:  
Activitats que es realitzaran:  
Pressupost:  
Sol·licite que ingresseu la quantitat que pertoque en l'entitat bancària següent:  
Banc:  
Sucursal:  
Control:  
Codi bancari:  
Número de compte:  
CONSELLERIA DE MEDI AMBIENT  
ANNEX II  
Anvers:  
MANTENIMENT DE TERCERS - PROVEïDORS  
ALTA D'ENTITAT DE CRèDIT  
Nom del proveïdor:  
Adreça:  
Població:  
Codi postal:  
Denominació del compte (titular):  
DNI/CIF:  
Denominació de l'entitat financera:  
Denominació de la sucursal:  
Codi de la sucursal:  
Número del compte corrent:  
Declare que són certes les dades més amunt indicades i que identifiquen el compte de l'entitat financera en la qual vull rebre els pagaments que en qualitat de proveïdor de la Generalitat Valenciana em corresponguen.  
Nom de qui firma:  
En qualitat de:  
DNI:  
Revers:  
DADES QUE HA D'EMPLENAR L'ADMINISTRACIa  
Diligència per fer constar que s'ha verificat la identitat, la legitimació de la firma i la titularitat del compte.  
..., ... de ... de 1995  
EL/LA ...  
 (nom)  
Codificació de tercer  
ANNEX III  
SUBVENCIONS CONCEDIDES PER ALTRES ORGANISMES PúBLICS O PRIVATS  
Organisme  
Concepte de la subvenció  
Import  
Data de cobrament  
Declare que són certes les dades més amunt indicades, les quals reflecteixen les ajudes rebudes d'altres organismes públics o privats per al desenvolupament de l'activitat per a la qual se sol·licita l'ajuda.   
Nom de qui firma:  
En qualitat de:  
DNI:  
CONSELLERIA DE MEDI AMBIENT


Còpia Permalink ELI